‎(The Glory)
‎สวัสดีครับ
‎สวัสดีค่ะ
‎- สวัสดีครับ ‎- สวัสดีค่ะ
‎อือ รีบไปเถอะ
‎- ครับ ได้ครับ ‎- กินมื้อเที่ยงให้อร่อยล่ะ
‎ขอบคุณครับ
‎(โรงพยาบาลโซลจู)
‎แต่รุ่นพี่คะ
‎ฉันไม่ต้องการเจ้าชายหรอกค่ะ
‎ที่ฉันต้องการไม่ใช่เจ้าชาย
‎แต่เป็นเพชฌฆาต ‎ที่พร้อมจะรำดาบไปด้วยกันกับฉันต่างหาก
‎เครื่องดื่มและสลัดที่สั่งได้แล้วค่ะ
‎ขอบคุณครับ
‎(คโยแดคาเฟ่)
‎เฟลโลว์คนนี้บ้าหรือเปล่า ‎กล้าดียังไงถึงสั่งผอ.ไปไหนมาไหน
‎ได้เดินผ่านสวนมา ไม่ดีเหรอ
‎- นี่มื้อเที่ยงเหรอครับ ‎- มื้อเช้าต่างหาก
‎ฮะ โอ้โฮ ทำเอาผมปวดใจเลย
‎- ต่อให้งานยุ่งแค่ไหนก็ต้องกิน… ‎- แม่กำลังไดเอต
‎ขอลดอีกสี่กิโล ตอนคริสต์มาส
‎แม่จะไปใส่บิกินีที่เกาะกวม
‎อ๋อ
‎- สู้ๆ ‎- สู้ๆ
‎คือว่าแม่ ผมตัดสินใจแล้ว
‎อะไร
‎ผมจะไม่เรียนต่อเป็นอาจารย์
‎ก็เข้าใจได้
‎ผมว่าจะเปิดคลินิก
‎นั่นก็ดีเหมือนกัน ว่าแต่เพิ่งตัดสินใจเมื่อกี้เหรอ
‎สักพักแล้ว
‎แต่เพิ่งตัดสินใจจะบอกแม่เมื่อกี้
‎(หนังสือลาออก)
‎- เอาจริงสินะ ‎- จริงครับ
‎เอาสิ แค่ลูกไม่เป็นทหาร
‎แม่ก็ขอบใจแล้ว ถ้าจะเปิดคลินิก แม่ก็เคารพ
‎เปิดที่ไหนล่ะ อับกูจองเหรอ หรือชองดัม
‎เปล่า เมืองเซมยอง
‎มีคนคนนึงที่ผมสนใจ เธออยู่ที่เมืองเซมยอง
‎ลูกมีแฟนเหรอ
‎ยังไม่ถึงขั้นนั้น
‎เธอเป็นคนประเภทนั้นน่ะ แม่
‎คนที่สงบนิ่งเหมือนอยู่ใต้น้ำ ‎แต่ทำให้ผมรู้สึกเหมือนอยู่กลางพายุ
‎- ชาวประมงเหรอ ‎- อุปมาต่างหาก
‎ลูกไม่ได้จะหาเงิน
‎ไม่ได้จะช่วยพื้นที่ด้อยโอกาสทางการแพทย์
‎แต่ทำเพื่อสาวเนี่ยนะ
‎เดี๋ยวนะ เขียนลงไปในนี้หรือเปล่า
‎โธ่เอ๊ย ไว้ผมเขียนมาใหม่นะครับ คุณแม่
‎มันน่านัก ขายหน้าจริงๆ ให้ตายสิ
‎แน่ใจนะว่ากินแค่ผักเนี่ย
‎เคยมีช่วงเวลาที่ฉันศรัทธาในพระเจ้าทุกองค์
‎(ยอนฮวาดัง)
‎เหมือนผู้ป่วยโรคที่ไม่มีทางรักษา ‎เที่ยวตระเวนทั่วประเทศด้วยความหวังอันริบหรี่
‎ฉันคุกเข่าสวดอ้อนวอน ‎ต่อพระเจ้าทุกองค์ที่หันหลังให้ฉัน
‎ตอนนี้เธอกำลังสวดอ้อนวอนอะไรกับใครอยู่นะ
‎เอาไปเย็บติดกระเป๋าเยซลตรงที่มองไม่เห็น
‎ทำด้วยตัวเอง ไม่ให้โดนมือคนอื่น
‎ขอบคุณค่ะ แม่
‎ว่าแต่แก…
‎เพิ่งจะรู้หรือไงว่านังนั่น ‎มาเป็นครูประจำชั้นของเยซล
‎แกมันเหยาะแหยะ
‎แกกลับไปก่อน
‎เรื่องที่นี่แม่จะจัดการเอง
‎ลูกเขยใครนะที่ทำงาน ‎ที่กองนโยบายกระทรวงศึกษาธิการ
‎อย่าเลย
‎ขืนไปแตะต้องเข้า
‎เคียดแค้นแบบนังนั่น คงเอาไปเปิดโปงสักที่
‎แล้วถ้าชาวบ้านรู้เรื่องทุกอย่างละก็…
‎หนูกลัว แม่
‎กลัวอะไรคนประเภทนั้น
‎ไม่ใช่นังนั่น เยซลต่างหาก หนูกลัวเยซล
‎ถ้าทุกคนรู้เข้า สุดท้ายเยซลก็ต้องรู้
‎ถึงจะไม่ใช่ตอนนี้ ‎แต่สักวันหนึ่งเมื่อลูกโตขึ้นและได้รู้ทุกเรื่อง
‎นั่นต่างหากที่หนูกลัว
‎พัคยอนจิน
‎มองแม่สิ
‎แม่เคยพูดแล้วใช่ไหม
‎ว่าอย่าหันกลับไปมองอดีต
‎หนทางแก้ปัญหาไม่อยู่ในอดีต
‎มันอยู่ข้างหน้าเสมอ
‎นั่นแหละชีวิต
‎เข้าใจไหม
‎(วันที่ 31 ต.ค. ถึง 6 พ.ย. - ตารางบิน)
‎แล้วฉันก็ตระหนักได้
‎ว่าพระเจ้าไม่มีจริง ‎แต่เสแสร้งทำเป็นมีอยู่จริงเท่านั้น
‎เพราะฉะนั้น
‎คนที่เธอต้องสวดอ้อนวอนคือฉัน ยอนจิน
‎ฉันคือคนที่จะช่วยให้เธอหลุดพ้น
‎โอ้โฮ หล่อเชียว
‎แฟนเหรอ ยังเด็กอยู่เลย
‎- ครูคัง ขอกาแฟให้เราหน่อย ‎- ฮะ
‎- อ๋อ ครับ ‎- ฉันไม่เป็นไรค่ะ
‎ไม่เป็นไรครับ
‎ให้ตายสิ นั่นแหละปัญหา ไม่พูดไม่สั่งก็ไม่รู้เลย
‎มีอะไรจะพูดกับฉันเหรอคะ
‎ไม่หรอกครับ ผมรู้ดีว่าครูมุนเป็นคนเก่ง
‎แค่อยากดื่มกาแฟด้วยกันสักแก้ว
‎(คุณป้า)
‎โทรหาฉันหน่อยค่ะ คุณนาย มีเรื่องด่วน
‎แฟนคุณดูแลคุณดีไหม
‎คงจะดีสินะ
‎ทำไมผมถึงคิดว่า
‎ครูมุนจะต้องชอบคนที่อายุเยอะกว่าไปได้นะ
‎อ๋อ หรือว่าจะคบซ้อน
‎ล้อเล่นนะจ๊ะ
‎คุณครูมีแฟนหรือเปล่าคะ
‎- ดูเหมือนจะมีใช่ไหม ‎- ดูเหมือนไม่มีค่ะ
‎ทำไม
‎ไม่มีใครบอกคุณเหรอคะ ‎งั้นฉันก็จะไม่บอกเหมือนกันค่ะ
‎เราแทบไม่รู้จักกันเลย แต่จะพูดยังไงดีล่ะ
‎ครูมุนพูดจายั่วโมโหเก่งแฮะ
‎ส่วนคุณพูดจาให้คนอื่นอึดอัดเก่งค่ะ
‎อะไรนะ
‎ให้ตายสิ ครูมุน
‎คุณต้องขอบคุณที่ตัวเองเป็นผู้หญิงนะ
‎ถ้าเป็นผู้ชาย ‎คงโดนซัดแรงๆ สักหมัดแล้ว รู้ตัวไหม
‎จริงเหรอคะ
‎ดูเหมือนคุณต่อยตีแค่กับผู้หญิงซะอีก
‎ล้อเล่นนะจ๊ะ เหมือนกันค่ะ
‎ตอนคุณพูดเมื่อกี้มันน่ารักดี ‎ฉันเลยอยากลองบ้างค่ะ
‎ซนมยองโอหายตัวไปค่ะ
‎ซนมยองโอขี่มอเตอร์ไซค์ ‎ฉันเลยคลาดกับเขาเป็นบางครั้ง
‎แล้วสักสองวัน
‎ถ้าไปเฝ้าที่บ้านเขาจะโผล่มาค่ะ
‎แต่หลังจากวันนั้น ฉันก็ไม่เห็นวี่แววเขา ‎ทั้งที่บ้านและสนามกอล์ฟเลย
‎คุณเจอเขาครั้งสุดท้ายที่บริษัททัวร์สินะคะ
‎ค่ะ
‎หรือว่าเขาจะรับเงินก้อนโต ‎แล้วย้ายไปเข้าพวกกับฝ่ายนั้นคะ
‎ถ้าเขาซื้อตั๋วเครื่องบินวันนั้น
‎และออกนอกประเทศวันถัดไป มันก็เป็นไปได้
‎ฉันจะเช็กกับบริษัททัวร์ดูค่ะ
‎- มาจับตาดูจนสุดสัปดาห์เถอะค่ะ ‎- ค่ะ
‎ถ้าตายแล้วก็แล้วไป
‎เพราะเป้าหมายของเรา ‎ไม่ใช่การหาตัวซนมยองโอ
‎ตายเหรอ
‎เดี๋ยว เขาถูกฆ่า…
‎เดี๋ยวนะ
‎ซนมยองโออาจตายไปแล้วก็ได้เหรอคะ
‎มีความเป็นไปได้ค่ะ
‎- ฉันจะติดต่อไปค่ะ ‎- เดี๋ยว
‎เผื่อว่า
‎ถ้าคุณ…
‎ทำอะไรแบบนั้นลงไป
‎คุณถามว่าฉันฆ่าซนมยองโอหรือเปล่าเหรอคะ
‎ถ้าคุณทำแบบนั้น
‎ฉันก็ต้องรู้จะได้เตรียมตัวหรือไม่ก็…
‎ไม่ค่ะ
‎ต่อให้ฉันจะเป็นคนทำ คุณก็ไม่จำเป็นต้องรู้ค่ะ
‎อะไรนะ
‎สัญญาระหว่างฉันกับคุณมันง่ายมากค่ะ
‎คุณทำงานให้ฉัน ฉันทำงานให้คุณ
‎เราต่างทำงานให้กันและกันแค่นั้นค่ะ
‎ตอนนี้เรา…
‎ใกล้ชิดกันเกินไปค่ะ คุณป้า
‎(The Glory)
‎หลุยส์ พ่อมาแล้ว
‎ไม่ได้กลับบ้านตั้งนานแล้ว พ่อขอโทษนะ
‎มีอะไร
‎หลุยส์
‎ให้ตายสิ
‎ทำไมทำนิสัยแบบนี้
‎พ่อก็ขอโทษแล้วนี่ไง
‎พ่อรู้ว่าแกเสียใจที่พ่อไม่กลับบ้าน…
‎นั่นมันอะไร
‎นี่มัน…
‎ไอ้เวร ตอนนี้นายอยู่ไหน
‎ไอ้เวรนั่นมันอยู่นี่เองสินะ
‎ไอ้ลูกหมานั่นเอาจริงสินะเนี่ย
‎ไม่ได้หมายถึงแก
‎ว่าแต่ หลุยส์
‎ตอนนั้นแกมัวทำอะไรอยู่
‎ได้กัดมันไหม
‎ถ้าแกเอาแต่ยืนมองละก็
‎พ่อจะผิดหวังมากนะ
‎(ข้อมูลของคุณจะกลายเป็นข่าวของเรา)
‎(ความรุนแรงในโรงเรียน)
‎(ไม่มีข้อความที่ถูกโพสต์)
‎เขียนบทเองไม่เป็นด้วยซ้ำ
‎จะเรียกว่านักพยากรณ์อากาศได้ไง ‎น้องใหม่ยังเขียนบทเองเลย
‎คราวนี้แจพยองก่อสร้างมาซื้อโฆษณาอีกแล้วนะ
‎ซูมี
‎ตายจริง ได้ยินเหรอคะ
‎เธอพูดเสียงดังน่ะ
‎ปกติแล้วความจริงก็จะเข้าหูแบบนี้แหละค่ะ รุ่นพี่
‎นึกว่าดูรายการนิวส์รูมซะอีก
‎ซูมี
‎จำคำพี่สไตลิสต์เอาไว้สิ
‎เขาบอกว่าสามีฉันซื้อโฆษณาอีกแล้ว
‎ไม่รู้เหรอว่ามันหมายถึงอะไร
‎มันหมายความว่าสถานีโทรทัศน์นี้ ‎จ่ายฉันแค่เดือนละสองล้านสองแสนวอน
‎แต่สามีฉันจ่ายให้สถานีนี้ 220 ล้านวอนไงล่ะ
‎คิดว่าอายุน้อยสินะ
‎จะอายุน้อยได้ถึงเมื่อไหร่เชียว
‎ปีหน้าหรือปีต่อๆ ไปจะยังอายุน้อยแบบนี้ไหม
‎อยากจะลองดีใช่ไหม
‎ต่อให้เธอจะพยายามยัด ‎พยายามโบกคอลลาเจนแค่ไหน
‎ก็อย่าหวังจะได้ที่ของฉันไปเลย
‎นังแรดตัวเท่าลูกหมา
‎เพราะงั้น ซูมี
‎อย่าให้ฉันว่างจัดจนต้อง ‎หยุดไม่ให้เธอต่อสัญญาแก้เบื่อดีกว่านะ
‎ทานให้อร่อยนะครับ
‎มุนดงอึนล่ะคะ
‎ยังไม่ได้เรื่องเหรอ
‎การขโมยข้อมูลส่วนตัว
‎มันไม่ได้ง่ายอย่างที่เธอคิดหรอกนะ
‎แค่จะค้นหาก็ต้องเอาไปแทรกทำในคดีอื่นแล้ว
‎(แจจุน)
‎ถ้าง่าย ฉันคงทำเองไปแล้วค่ะ
‎โลกเปลี่ยนไปแล้วนะ ยอนจิน
‎สมัยนี้ต่างจาก 18 ปีที่แล้วมาก
‎ฉันถึงจ่ายให้ต่างจากเมื่อ 18 ปีที่แล้วไงคะ
‎ได้ยินมาว่าคุณใช้ชื่อน้องสาวซื้อโมเต็ลใช่ไหมคะ
‎แขกมาพักเยอะไหม
‎ขอบใจที่เป็นห่วงนะ
‎ฉันพูดเอาหน้าค่ะ
‎ฉันให้เด็กไปสะกดรอยตามแล้ว ‎ได้อะไรจะติดต่อไป
‎ว่าแต่ช่วงนี้เธอยุ่งเชียวนะ
‎ขอบคุณที่เป็นห่วงค่ะ
‎(แลนด์ทัวร์)
‎ฉันเช็กตั๋วเครื่องบินซนมยองโอแล้ว
‎เขาซื้อตั๋วเที่ยวเดียวไปวลาดิวอสต็อก ‎ไม่ได้ซื้อตั๋วอื่นอีกค่ะ
‎แต่ตั๋วเที่ยวเดียวก็ไม่ได้ใช้นะคะ
‎พอเช็กโรงแรมที่จองไว้ ‎ก็ปรากฏว่าเขาไม่ได้มาเช็กอินด้วย
‎งั้นก็ไม่ได้ออกนอกประเทศแน่นอนสินะ
‎ค่ะ
‎ว่าแต่ซนมยองโอเป็นอะไรคะ ‎มีเรื่องอะไรหรือเปล่า
‎อือ
‎แต่ฉันไม่แน่ใจว่าเขาแค่หายไปเฉยๆ
‎หรือหายไปจากโลกนี้อย่างกะทันหันกันแน่
‎พี่มีชุดดำเยอะนี่คะ
‎อือ เยอะสิ
‎ซนมยองโอคงพังไปแล้วใช่ไหม
‎ปกติเอสดีการ์ดก็เป็นของใช้แล้วทิ้งอยู่แล้วนี่นา
‎ถ้างั้นตอนนี้ฉันคงต้องหา ‎ผีเสื้อตัวจริงที่จะกระพือปีกแล้วสินะ
‎ผีเสื้อปีกสวยที่จะทำให้เกิดพายุ
‎ฉันรู้จักอยู่ตัวนึงนะ ยอนจิน
‎เดินสายไฟเสร็จเรียบร้อยแล้ว ‎จะเปิดไฟแล้วนะครับ
‎(สวนหมากล้อมเซมยอง)
‎ขอขอบคุณแทนเมืองด้วยนะครับ
‎ขอบคุณที่ทำงานหนักจนดึกนะครับ ประธานฮา
‎ไม่ใช่ดึกแต่เช้าต่างหากครับ
‎อ๋อ จริงด้วยสิ
‎ทำได้ดีมากครับ
‎ผมจะถือโอกาสเดินชมรอบๆ ก่อนกลับครับ
‎ครับ เราขอตัวก่อน
‎เวรเอ๊ย มยองโอ
‎น้ำแข็งกับเนื้อหมดแล้ว
‎เธออยู่ไหน มาเจอกันหน่อย
‎- มาบ้านฉันไหม ‎- อยากเจอกับฉันแค่สองคนเหรอ ทำไม
‎รีบอ่านเดี๋ยวนี้เลยนะ ขึ้น "อ่านแล้ว" เดี๋ยวนี้
‎แหวนวงไหนดีกว่ากัน
‎วันนี้ไอ้ลูกหมานี่ไม่มาทำงานอีกแล้ว
‎มันฉกเสื้อผ้ากับนาฬิกาฉันไป
‎เลือกระหว่างหนึ่ง สอง สามให้ที
‎ฮะ จริงเหรอ นาฬิกาอะไร
‎ฉันจ่ายแล้วนะ
‎เรื่องทำตัวเหี้ยใส่ ‎ตอนโทรคุยมันก็อีกเรื่อง งานก็คืองาน
‎อยากลองดูดีไซน์อื่นไหมคะ
‎เพชรเม็ดใหญ่คงไม่สะดวกตอนสวมใช่ไหมคะ
‎เปล่าค่ะ
‎ฉันบอกแล้วไงว่าชอบเม็ดใหญ่ๆ
‎อะไรใหญ่ ฉันชอบหมดค่ะ
‎คุณแทอุค
‎ไหนว่าจะมาสายไงคะ ทำไมมาเร็วจัง
‎มันสวยทุกวงจนฉันเลือกไม่ถูกเลยค่ะ
‎ขอห้านาที
‎นี่ ฉันเคยบอกแล้วใช่ไหม ‎ว่าให้ใส่ส้นสูงเวลามาเจอฉัน
‎ฉันชอบคนตัวสูง
‎ทำแบบนี้ก็ไม่ทำให้ฉันสูงกว่าเธอหรอก
‎อายส่วนสูงฉัน จะอยู่กับฉันได้ยังไง
‎ฉันปวดขาเพราะเมื่อวานไปบินมาน่ะค่ะ
‎คราวหน้าฉันจะใส่ส้นสูงแน่นอน
‎ฉันไม่ขอแต่งงานหรอกนะ
‎เธอบอกว่าเพชรเม็ดใหญ่กว่าเพื่อนเธอ ‎ก็พอใช่ไหม
‎เอ้า วงนี้ไง ใหญ่ที่สุดแล้ว
‎จริงเหรอ
‎ตายแล้ว ใหญ่มากเลย ถูกใจสุดๆ
‎นี่ อีกอย่างนึง
‎แม่ฉันให้เธอโทรไป
‎ท่านชอบกินผัก
‎อย่าไปชวนกินเนื้อล่ะ รู้ไหม
‎รู้สิคะ
‎ฉันก็ไม่ชอบกินเนื้อเท่าไรเหมือนกัน
‎(สายเรียกเข้า - คุณป้า)
‎หักพวงมาลัยเร็วค่ะ
‎มีคนสะกดรอยตามรถคุณนายค่ะ
‎คุณป้าไปทำอะไรตรงนั้นคะ
‎ตอนนี้เรื่องนั้นไม่สำคัญนะคะ
‎โธ่เอ๊ย ฉันทำเรื่องแบบนี้ทุกวัน
‎ทำไมถึงไม่คิดว่าคนพวกนั้น ‎จะสะกดรอยตามบ้างนะ
‎ยังไงก็เถอะ ฉันจะกันออกไปเองค่ะ
‎ไม่ต้องค่ะ ฉันจัดการเอง ‎อย่าให้พวกนั้นเห็นคุณป้านะคะ
‎อ้าว
‎อยากตายหรือไง ‎ใครเขาเหยียบเบรกกันอย่างนั้น
‎ขอโทษค่ะ ไม่บาดเจ็บใช่ไหมคะ
‎โอ๊ย คอฉัน เอวฉัน ป้าจะรับผิดชอบยังไง
‎ตอนนี้เราไม่มีเวลา
‎รีบตัดสินใจมาว่า ‎จะเรียกตำรวจหรือจะจ่ายเงินสด
‎ตัวเลือกผิดแล้วนะคะ
‎ปกติแล้วต้องเรียกบริษัทประกันต่างหาก ‎ไม่ใช่ตำรวจ
‎ถ้าเป็นรถเช่า ก็เรียกบริษัทเช่ารถค่ะ
‎ฉลาดบรรลัยเลยสินะ บ้าเอ๊ย
‎นี่มันรถเช่าสุดหวงของฉันซะด้วย
‎ถ้าชนรถคนที่ไม่มีเวลา
‎ที่ต้องทำคือเรียกตำรวจหรือจ่ายเงินสดต่างหาก
‎รถก็เจ๊ง แถมยังโดนเทศนาข้างถนนอีก
‎นี่มันเรื่องบ้าอะไรกัน
‎เงินสดก็แล้วกันค่ะ ดูเหมือนเราต่างก็ยุ่งกันทั้งคู่
‎ขอเลขที่บัญชีด้วยค่ะ
‎นั่นมันไม่ใช่เงินสด แต่เป็นเงินโอนต่างหาก ป้า
‎เอาเบอร์โทรมา
‎โทรไปเมื่อไหร่ ให้ถือเงินสดมา
‎บาดเจ็บตรงไหนไหมคะ ขอฉันดูหน่อย
‎วันนี้คุณต้องตามจอนแจจุนไม่ใช่เหรอคะ
‎มาตามฉันทำไม
‎ทำไมถึงขับรถตามฉันคะ
‎เดี๋ยวสิ ฉันจะตามคุณนายทำไม
‎นี่คุณกำลังสงสัยฉันเหรอคะ
‎ฉันแค่ระวังตัวค่ะ
‎คุณก็กังวลไม่ใช่เหรอคะ
‎ฉันอาจจะไปหาสามีคุณ
‎บอกว่าเมียเขาขอให้ฆ่าเขาทิ้ง
‎ฉันอาจจะเปิดเผยทุกอย่างก็ได้
‎คุณน่าจะคิดถึงขั้นนั้นแล้วนี่คะ
‎จอนแจจุนมาหน้าโรงเรียนของคุณนายค่ะ
‎เขาเฝ้าดูเยซลแล้วก็กลับไป
‎ฉันตามจอนแจจุน เลยไปอยู่ตรงนั้นด้วย
‎แล้วก็ได้เห็นคุณนายพอดี
‎ฉันกำลังดีใจที่ได้เจอคุณ ‎แต่กลับเห็นรถของเจ้าพวกนั้นเข้า
‎คุณก็อาจจะ…
‎คิดแบบนั้นได้สินะคะ
‎แต่ฉันไม่คิดแบบนั้นค่ะ ฉันไม่ได้คิดเรื่องอื่นเลย
‎แค่ถ่ายรูปกับขับรถก็หนักหนาพอแล้วสำหรับฉัน
‎ลงจากรถหน่อยค่ะ
‎ร้านอาหารเจ้าประจำของจอนแจจุน ‎อยู่ที่ตลาดมังวอน
‎ที่นั่นมีผักกาดขาวจากแฮนัมขาย
‎ทานได้เลยนะคะ ฉันเอาใส่รถไปไหนมาไหน ‎ระหว่างนั้นก็ดองได้ที่พอดี
‎อีกอย่างนะคะ คุณนาย
‎ถ้าคุณคิดแบบนั้น ฉันมีคนที่ให้ไปบอกเยอะเลยค่ะ
‎ทั้งพัคยอนจิน จอนแจจุน อีซาร่า
‎ฉันแค่…
‎ดีใจที่ได้ซื้อผักกาดขาว
‎หลังเจอคุณนาย ฉันก็มีความฝัน
‎ว่าจะได้กินมื้อเย็นด้วยกันกับซอนอา
‎ไม่ใช่มื้อเย็นที่รีบกินรีบเก็บ
‎ได้ต้มแกงและทอดไข่
‎ค่อยๆ กินก็ได้
‎มื้อเย็นแบบนั้นคือความฝันของฉันค่ะ
‎แค่คิดก็มีความสุขแล้ว
‎คุณก็คิดเรื่องอื่นเหมือนกันนี่คะ
‎อ๋อ จริงด้วย
‎ขอโทษค่ะ
‎เฮ้อ ทำไมฉันถึงเป็นแบบนี้นะ
‎เพราะคุณเป็นคนดีไงคะ
‎เรื่องวันนี้ฉันผิดเองค่ะ
‎ฉันจะทำให้ความฝันคุณเป็นจริง
‎ส่วนกิมจิ ฉันขอรับไว้แค่น้ำใจค่ะ
‎เราต่างเรียกกันว่า "คุณนายและคุณป้า"
‎คนที่วางแผนการตายร่วมกัน
‎จะเรียกกันว่าอย่างอื่นได้ยังไง
‎(วัดโทอุมซา)
‎เรารู้เรื่องนั้นดี ยอนจิน
‎จุดจบที่มืดสนิทของความมืด
‎ที่เราวางแผนกันเอาไว้
‎หมายเลขที่ท่านเรียก…
‎ยอนจินไม่รับโทรศัพท์เหรอ
‎ซนมยองโอก็ไม่รับเหมือนกัน
‎อยู่ด้วยกันหรือเปล่า
‎ไม่มีอะไรรับประกันว่ายอนจินนอนแค่กับนายนี่
‎นังบ้า พูดจาอะไรแบบนั้น
‎ฉันหมายถึง
‎ติดต่อไม่ได้ทั้งสองคนนี่นา
‎- ถ้าไม่ใช่ก็แล้วไป ‎- ชเวฮเยจอง
‎คิดจะเป็นนางมารมีเขา ก็ต้องร้ายให้สุด
‎จะได้เป็นนางมารจริงๆ ไม่ได้มีแค่เขา
‎เธอยังงกๆ เงิ่นๆ อยู่เลย
‎ฉันไปก่อนนะ พรุ่งนี้ต้องไปบิน
‎เด็กคนนั้นน่ะ
‎ลูกสาวยอนจิน
‎- เยซล ‎- เยซลทำไม
‎นั่นรองเท้ายอนจินนี่นา
‎ฉันซื้อตอนบินไปลอนดอน
‎ไม่รู้เลยว่ายอนจินก็มีด้วย
‎เยซลทำไม
‎เธอรู้วันเกิดเยซลไหม
‎- วันเกิดเยซลเหรอ ‎- รู้หรือไม่รู้
‎ไม่รู้ถึงวันเกิดหรอก
‎แต่ฉันจำได้ว่าตอนยอนจินท้อง
‎แม่เธอบอกว่าต้องคลอดก่อนเทศกาลชูซอก
‎และหาฤกษ์มาให้
‎จะได้เสริมทรัพย์
‎ทำไมจู่ๆ ถึงถามล่ะ
‎เยซลอาจจะเป็นลูกสาวฉันก็ได้
‎บ้าไปแล้วสินะ
‎ปรากฏการณ์ที่พระอาทิตย์ไม่ลับขอบฟ้า
‎สว่างไสวเหมือนกลางวันในเวลาค่ำคืน ‎เรียกว่าพระอาทิตย์เที่ยงคืนค่ะ
‎ใช่ครับ กลางคืนสว่างขึ้นมาเลยละครับ ทุกคน
‎รู้ไหมคะว่าเมื่อปรากฏพระอาทิตย์เที่ยงคืน ‎ที่อีกซีกโลกนั้น
‎จะต้องเผชิญกับช่วงเวลาที่ไร้แสงแดด
‎ถ้ากลางคืนยาวนานขึ้น คงลำบากน่าดูเลยนะครับ
‎ที่คำตรงข้ามของพระอาทิตย์เที่ยงคืน ‎ไม่ใช่พระจันทร์เที่ยงวันแต่เป็นคืนขั้วโลก
‎ก็มาจากเหตุผลที่มันเป็นเวลากลางคืน ‎ที่ยาวนานสุดขั้วเลยไงคะ
‎สัปดาห์ที่ผ่านมาของทุกคน ‎สว่างสดใสหรือมืดมิดกันคะ
‎หวังว่าทุกคนจะมีสัปดาห์ที่ก้าวผ่าน
‎ช่วงเวลาที่ยากลำบาก ‎ได้อย่างมีสตินะคะ ดิฉัน พัคยอนจินค่ะ
‎ครับ พี่สาวนักพยากรณ์อากาศ ราชินีแห่งบทสุดปัง
‎คุณพัคยอนจินครับ นี่คือรายการ ‎"เฉิดฉายหรือกลายเป็นบ้า" ของฮวังกวังฮี
‎ไปพักฟังโฆษณากันก่อนครับ
‎(เซมยอง)
‎ที่นี่เพดานสูง แสงส่องเข้ามา ‎ทางช่องกระจกรับแสงได้ดี
‎ตอนกลางคืนสวยกว่านี้อีกนะคะ
‎ดีจังเลยนะครับ ตกลงเอาที่นี่ก็แล้วกัน
‎ที่นี่เป็นอาคารใหม่ แถมอยู่ใกล้สถานีรถไฟ ‎กลางวันหรือกลางคืนก็ดีทั้งนั้น
‎ชั้นล่างมีโยคะ ชั้นบนมีฟิตเนส
‎ฉันได้ยินว่าคนมาออกกำลังกาย ‎เจ็บตัวกันเป็นประจำเลยนะ
‎ตรงนี้เหมาะจะเปิดคลินิกสุดๆ เลยค่ะ
‎คุณเป็นหมออะไรล่ะ
‎ถ้าหมอกระดูกละก็ ไม่ต้องคิดเลย
‎ศัลยแพทย์ตกแต่งน่ะครับ
‎งั้นยิ่งดีเข้าไปใหญ่
‎คนเราพอออกกำลังกายไป ‎ก็อยากมีตาสองชั้นได้เหมือนกันนะ
‎ดีครับ ตกลงเอาที่นี่ครับ
‎แน่ใจนะว่าคุณเป็นหมอ
‎- อะไรนะครับ ‎- ก็คุณตกลงอะไรง่ายๆ อย่างกับนักต้มตุ๋น
‎หน้าตาก็เปล่งปลั่ง
‎ยังไงดีล่ะครับ
‎ผมไม่ค่อยอยากพูดเพราะดูเหมือนอวด
‎แต่ฉายาผมคือซันคิสท์ครับ
‎หน้าตาแบบนี้ บอกว่าเป็นหมอก็ไม่ค่อยมีใครเชื่อ
‎ยิ่งเรื่องเรียนจบไว เป็นสมาชิกเมนซาเนี่ย
‎เฮ้อ ไม่ต้องได้เอ่ยปากเลยครับ
‎ตอนไม่พูดดีกว่าแฮะ
‎ตารางงานสัปดาห์หน้าและจดหมายค่ะ
‎ฉันวางของที่มาส่งด่วนไว้ด้านบนนะคะ
‎ส่งด่วนเหรอ
‎(ซนมยองโอ)
‎หมายเลขที่ท่านเรียก ‎ไม่สามารถติดต่อได้ในขณะนี้ กรุณาฝาก…
‎ใครมานะ
‎ไม่ได้เจอกันนานนะครับ
‎สักสามปีได้หรือยัง
‎เราเจอกันในปาร์ตี้เปิดอาคารใหม่ ‎ของพ่อตาคุณ
‎ใช่ครับ
‎ดูเหมือนจะไม่ได้มาตีกอล์ฟ
‎อยากรู้จังเลยนะว่าคุณมีธุระอะไร
‎ผมติดต่อคุณซนมยองโอไม่ได้ครับ
‎ตอนนี้คุณซนมยองโออยู่ไหนครับ
‎เฮ้อ แม้แต่คุณก็หาตัวซนมยองโออีกคนสินะ
‎ผมก็ติดต่อหมอนั่นไม่ได้เหมือนกัน
‎มีเรื่องอะไรเหรอครับ
‎บุหรี่ไหมครับ
‎ผมไม่สูบครับ
‎มีวิธีอื่นที่จะติดต่อเขาได้ไหมครับ
‎เหตุผลล่ะ
‎คุณยังไม่ได้บอกเลยนี่
‎มันเป็นเรื่องที่ผมจะพูดกับเขาโดยตรงน่ะครับ
‎ขอที่อยู่บ้านหรือครอบครัวของเขาก็ได้ครับ
‎คุณก็ได้รับอะไรเหมือนกันใช่ไหม
‎ใช่สินะ
‎ได้อะไรครับ หมอนั่นข่มขู่คุณว่ายังไง
‎คุณจอนแจจุนได้รับอะไรล่ะครับ
‎เฮ้อ แบบนี้คงคุยกันไม่รู้เรื่อง
‎เอาเป็นว่าใครเจอตัวก่อนก็ติดต่อไปแล้วกัน
‎คุณน่าจะไวกว่าผมไม่ใช่เหรอครับ
‎คุณเป็นเพื่อนเขานี่
‎ไม่ใช่เพื่อน
‎แค่คนที่คบไว้ใช้งาน
‎ผมมีธุระ ขอตัวก่อน
‎กรุณาฝากข้อความหลังได้ยินเสียงสัญญาณ
‎นี่ ซนมยองโอ ไอ้ลูกหมา
‎นายไม่ได้ส่งอะไรมาแบล็กเมลฉันคนเดียวสินะ
‎แต่นายจะเอาอะไรมาแบล็กเมลฮาโดยองได้
‎ผู้หญิงเหรอ
‎หรือเด็กผู้หญิง
‎ถ้าเกิดว่า
‎เยซลคือเหตุผลที่มัดฉันรวมกับฮาโดยองละก็
‎นายต้องตายคามือฉันแน่ ไอ้สารเลว
‎นี่มันอะไร
‎สวยดีแฮะ
‎โธ่เอ๊ย น่าจะเลิกเล่นซะ
‎ทำไมล่ะ
‎นายชนะจริงๆ เหรอเนี่ย เก่งแฮะ
‎- มาเล่นกับฉันบ้างสิ ‎- ดีครับ
‎เอาเลย
‎เท่ไปเลย
‎นี่แหละหมากล้อม
‎โห ต้องระวังหน่อยนะ
‎โพสต์ลงโซเชียลดีกว่า
‎เช็กกันชนด้วยนะครับ
‎จ่ายเงินที่สำนักงานแล้วรับกุญแจมาได้เลยครับ
‎- ขอบคุณค่ะ ‎- ครับ
‎มาคิดๆ ดูแล้ว ‎ระหว่างเรายังตัดสินผลแพ้ชนะกันไม่ได้เลย
‎เรายังต้องนับแต้มอีกนะครับ
‎ตายแล้ว เป็นอะไรหรือเปล่าคะ
‎มีอะไรเหรอคะ
‎คุณคะ
‎ไม่เป็นไรใช่ไหมคะ
‎เกิดอะไรขึ้นครับ
‎เข้ามาสิครับ เร็วเข้า
‎มีเรื่องอะไรครับ ไม่สบายหรือเปล่า
‎เข้ามาก่อนสิครับ
‎เฟอร์นิเจอร์ยังมาไม่ถึงทั้งหมด
‎แป๊บนึงนะครับ ผมจะเอาน้ำมาให้ นั่งนี่สิครับ
‎ที่นี่มีไว้ทำไมคะ
‎เกิดเรื่องอะไรขึ้นครับ
‎ผมติดต่อไปผิดเวลาเหรอ
‎คุณย้ายมานี่เหรอคะ
‎รุ่นพี่ที่เปิดคลินิกบอกว่า ‎เขาหาเงินก้อนโตได้ที่เมืองเซมยอง
‎ผมเลยลาออกแล้วมาบ้าง
‎ตั้งใจจะยิ้มแย้มพูดแบบนั้นไป ‎แต่พังไม่เป็นท่าสินะครับ
‎คุณอยากนับแต้มเหรอคะ
‎ผมไม่อยากแพ้โดยที่ไม่รู้เหตุผล
‎ผมคิดว่าถ้าพูดแบบนั้นคุณคงจะมา
‎ฉลาดจังเลยนะ
‎ก่อนหน้านี้คุณเคยถามใช่ไหมคะ ‎ว่าฉันกำลังไปที่ไหน
‎ทำไมต้องทำถึงขั้นนี้
‎เรื่องมันยาวมากค่ะ
‎และไม่มีสักวินาทีที่น่ารื่นรมย์เลย
‎อยากฟังไหมคะ
‎ระหว่างคืนที่สว่างกับวันที่มืดมิดน่ะ
‎ชีวิตฉันสว่างไสวมาตลอด
‎เฉิดฉายอยู่เสมอ
‎มันก็แน่นอนอยู่แล้วนี่
‎ว่าแต่ ทำไมเหรอ
‎ว้าว
‎แม่จะไปงานเลี้ยงเหรอ
‎แม่จะไปทำงานน่ะ
‎เธอจะไปงานประกาศรางวัลแฟชั่น ‎ที่ดังมากๆ เลยนะ
‎ว้าว เท่จังเลย
‎เหรอจ๊ะ
‎หนูอยากเป็นเหมือนแม่ให้ได้ไวๆ จัง
‎หนูจะได้ใส่สร้อยคอพวกนี้
‎และสวมชุดกระโปรงแบบนี้ด้วย
‎แม่ หนูจะใส่เส้นนี้ เส้นนี้สวยจัง
‎เป็นไง
‎หนักจัง
‎เพชรราคาแพง นาฬิการาคาแพง
‎กระเป๋าราคาแพง รถราคาแพง
‎มักจะหนักทั้งนั้น
‎เสื้อโค้ตราคาแพง ‎ชุดเดรสราคาแพง รองเท้าราคาแพง
‎จะเบาทั้งหมด
‎เข้าใจไหม
‎เข้าใจค่ะ
‎ไม่ต้องห่วงนะ เยซล
‎แม่จะไม่มีวันลับขอบฟ้าไปเด็ดขาด
‎ไม่ว่าจะเกิดอะไร
‎(ผลตรวจพันธุกรรมจอนแจจุน)
‎(ความน่าจะเป็นพ่อ: 99.999)
‎ฉันก็คิดอยู่…
‎ว่าทำไมเด็กนั่นถึงได้น่ารักขนาดนั้น
‎ให้ตายสิ
‎(ฮาเยซล)
‎- รุ่นพี่ สวัสดีค่ะ ‎- อือ
‎เมื่อกี้มีเจ้าหน้าที่ภาคพื้นดินแวะมาค่ะ
‎เจอมือถือฉันแล้วเหรอ
‎ไม่น่าจะใช่มือถือค่ะ มันบางน่ะค่ะ
‎- ส่งด่วนมาค่ะ ‎- ส่งด่วนเหรอ
‎เพราะฉะนั้น ตอนนี้
‎ฉันจึงกำลังเดิมพันทั้งชีวิตเพื่อล้างแค้นอยู่ค่ะ
‎คุณไม่มีความคิด…
‎ที่จะหยุดเลยใช่ไหม
‎คุณดีกว่าพวกเขาไม่ใช่เหรอครับ มุนดงอึนน่ะ
‎ฉันไม่คิดจะเป็นคนที่ดีกว่าค่ะ
‎ฉันกำลังเริ่มเป็นคนเลวอยู่
‎เมื่อล้างแค้นสิ้นสุด
‎ชีวิตคุณจะเหลือแต่ความพังพินาศนะครับ
‎อิจฉารุ่นพี่จังเลยนะคะ
‎วัยเด็กคงเหมือนกล่องช็อกโกแลต
‎เติบโตมาเป็นผู้ใหญ่ที่ดี ไม่มีรอยด่างพร้อย
‎แค่พูดเรื่องถูกต้องออกมาง่ายๆ โลกนี้ก็น่าอยู่แล้ว
‎เคยเห็นแผลเป็นฉันใช่ไหม
‎รักษาได้ไหมคะ
‎เป็นแบบนี้มานานแค่ไหนแล้วครับ
‎เห็นแค่แขนข้างเดียว
‎ก็ทำหน้าแบบนั้นแล้วเหรอคะ
‎แล้วยังจะ…
‎บอกให้ฉันหยุดอีกเหรอคะ
‎มันเหมือนค่ำคืนที่สว่างไสว
‎และบางครั้งก็เหมือนกลางวันที่มืดมิด
‎พวกมัน…
‎ทำแบบนี้เหรอครับ
‎ไอ้สารเลวพวกนั้นน่ะ
‎ฉันพังพินาศที่สุดจนไม่เหลือเกียรติใดๆ อีกแล้ว
‎เพราะงั้นกลับไปเถอะค่ะ
‎ฉันอยากจะจริงใจ ‎กับความโกรธและความชั่วร้ายให้มากกว่านี้
‎ผมจะเป็นให้
‎ผมจะเป็นเพชฌฆาต
‎รำดาบให้คุณ
‎บอกมาสิครับ
‎ให้เริ่มจากอะไร
‎จะให้ผมทำยังไงบ้าง
‎ในบรรดาพวกมัน
‎คุณอยากให้ผมฆ่าใครก่อน
‎คำบรรยายโดย พิมพ์กมล บัวหลวง